**ОТЧЕТ НА УПРАВЛЕНИЕТО**

**НА “СНАБДЯВАНЕ И ТЪРГОВИЯ – МО” ЕООД**

**за ПЪРВО полугодие на 2015 г.**

“Снабдяване и търговия–МО” ЕООД е създадено със Заповед на Министъра на отбраната № ОХ 414/05.11.1996 г. с предмет на дейност вътрешна и външна търговия, маркетинг, представителство, посредническа и комисионна дейност и други търговски дейности, не забранени със закон.

Дружеството е вписано с решение № 1/28.12.1996 г. на Софийски градски съд по ф.д.№ 14747/96 г.

С решение 2/19.02.1999 г. на СГС е вписано увеличаване на капитала на Дружеството от 50,000.00 /петдесет хиляди/ неденоминирани лева за сметка на печалбата. Вписването е направено, съгласно Заповед на Министъра на отбраната № ОХ 826/02.11.1998 г.

С решение 3/28.07.1999 г. е деноминиран капитала, който става 5 000 /пет хиляди/ нови лева, разпределен в 500 /петстотин/ дяла по 10 /десет/ лева всеки един.

С решение № 9/28.09.2004 г. е увеличен капитала на Дружеството с непарична вноска от 5,000.00 /пет хиляди/ лева на 137,640.00 /сто тридесет и седем хиляди шестстотин и четиридесет/ лева. Увеличението на капитала е със стойността на непарична вноска, внесена от едноличния собственик, а именно – апартамент, находящ се в гр.София, бул.”Цар Освободител” № 8, ет. 1 на стойност 132,640.00 /сто тридесет и две хиляди шестстотин и четиридесет / лева.

С решение № 10/ 25.03.2005 г. е променен адреса на управление в София, район Център, бул. “Цар Освободител” № 8, ет.1,ап.1.

С решение № 11/ 29.11.2006 г. на основание чл.148, ал.1,т.1 от ТЗ е вписано едновременно увеличение и намаление на капитала на Дружеството, в следствие на което капитала на Дружеството е в размер на 155,000.00 /сто петдесет и пет хиляди/ лева. Намалението на капитала е със стойността на непарична вноска, внесена от едноличния собственик на капитала, а именно – апартамент, находящ се в гр.София, бул. ”Цар Освободител” № 8, ет.1 на стойност 132,640.00 /сто тридесет и две хиляди шестстотин и четиридесет/ лева. Увеличението в размер на 150,000.00 /сто и петдесет хиляди/ лева е за сметка на допълнителните резерви.

С протокол № РД - 36 - 17/06.10.2008 г. на Министъра на отбраната е увеличен капитала на Дружеството чрез записване на нови дялове от 155,000.00 /сто петдесет и пет хиляди/ лева на 674,270.00 /шестстотин седемдесет и четири хиляди двеста и седемдесет /лева с непарична вноска от имущество на обща стойност 519,270.00 /петстотин и деветнадесет хиляди двеста и седемдесет/ лева, представляваща собствеността на движими вещи-частна държавна собственост.

С постановление № 140/04.06.2009 г. бе създаден Институт по отбрана, в който влиза и бившата ИА „Изпитвания, контрол и измервания на въоръжение, техника и имущества”. С влизането в сила от 10.07.2009 г. на новото щатно разписание се извърши фактическото разделяне между “Снабдяване и търговия **–** МО” ЕООД и ИА „Изпитвания, контрол и измервания на въоръжение, техника и имущества”.

С протокол № РД - 36 - 38/11.11.2011 г. на Министъра на отбраната бе сменен адреса на управление на Дружеството както следва: гр. София, ул.”Искър” № 8, ет.6. Извършено бе намаление на капитала със сумата от 344,299.00 /триста четиридесет и четири хиляди двеста деветдесет и девет/ лева, представляваща непарична вноска - движими вещи-частна държавна собственост, предадени на Института по отбрана, и едновременно увеличение със същата сума за сметка на допълнителните резерви.

С протокол № РД - 36 - 15/05.05.2015 г. на Министъра на отбраната за управител на Дружеството е избран Валентин Василев Симеонов. С удостоверение от 13.05.2015 г. е извършено вписването му в Агенцията по вписвания.

Дружеството притежава пълен лиценз за износ и внос на продукти, свързани с отбраната, определени в Списъка на оръжията, при спазване разпоредбите на действащото законодателство, валиден до 04.03.2016 г. и Разрешение за търговия с оръжия, боеприпаси, взривни вещества и пиротехнически изделия, валидно до 04.08.2016 г.

Дружеството изготвя финансовите си отчети в съответствие с изискванията на българското законодателство и Национални стандарти за финансови отчети за малки и средни предприятия. За нерешени въпроси в българския закон, Дружеството прилага политика в съответствие с Международните стандарти за финансови отчети /МСФО/.

Отчетният период за изготвяне на финансовия отчет е 01 януари – 30 юни 2015 г. Представена е сравнителна информация и за предходния период. Датата на изготвяне на отчета е 15 юли 2015 г. Финансовият отчет е изготвен в хиляди левове и всички оповестени суми са в хиляди левове, освен, ако изрично не е посочено друго.

Финансовият отчет е изготвен въз основа на счетоводното предположение за действащо предприятие. На ръководството на Дружеството не са известни обстоятелства, които да поставят под съмнение този принцип.

I. АНАЛИЗ НА ФИНАНСОВОТО СЪСТОЯНИЕ

“Снабдяване и търговия **–** МО” ЕООД е реализирало за полугодието на 2015 г. обем продажби в размер на 240,999.43 /двеста и четиридесет хиляди деветстотин деветдесет и девет лева и 43ст./лева, спрямо 6,599,744.50 /шест милиона петстотин деветдесет и девет хиляди седемстотин четиридесет и четири лева и 50 ст./ лева за същия период на 2014 г. Продажбите по видове дейности са както следва: от борсови договори 200,679.43 /двеста хиляди шестстотин седемдесет и девет лева и 43 ст./ лева за 18 бр. договори, от продажба на стоки с двойна употреба 40,320.00 /четиридесет хиляди триста и двадесет лева и 00 ст./ лева за 1 бр. договори. За същия период на предходната година са реализирани 62 бр. борсови договори на стойност 366,020.53 /триста шестдесет и шест хиляди и двадесет лева и 53 ст./ лева, а от продажба на стоки с двойна употреба на стойност 6,233,723.97 /шест милиона двеста тридесет и три хиляди седемстотин двадесет и три лева и 97 ст./ лева. за 34 бр. договори.

През отчетния период, дейността на отдел „Съхранение и търговска реализация на движими вещи с общо предназначение”, беше свързана със стриктното изпълнение на задълженията, поети от дружеството, посочени в Рамково споразумение № УД-12-53/31.102011 г. и Договор № УД-12-52/29.10.2014 г., по-важни от които са:

1. Подготовка на спецификации към комисиони договори за продажба на излишното движимо имущество чрез „Софийска стокова борса” АД;

2. Приемане и съхранение на снетите от използване от Българската армия въоръжение, бойна и специална техника, включително резервни части за тях, бойни припаси (комплект или отделни комплекти), инженерни боеприпаси и средства за взривяване, отпадъци и отломки от черни и цветни метали и сплавите им, получени в резултат на бракуване на военна техника и организира тяхната продажба;

3. Организиране изпълнението на заповеди на Министъра на отбраната за безвъзмездно предоставяне на движими вещи - частна държавна собственост, на юридически лица на бюджетна издръжка по реда на Закона за държавната собственост и правилника за прилагането му.

За организиране търговската реализацията на съхраняваните излишни имущества през изминалия период, от отдела бяха разработени 69 бр. проекта на комисионни договори/допълнителни споразумения, като към момента от тях са утвърдени 58 бр. Същите са поставяни за реализация чрез „Софийска стокова борса, като от тях 26 бр. са продадени на 100%, при 13 бр. има частична продажба и има сключени 18 бр. борсови договора.

Като резултат от извършените продажби на излишни имущества, реализираните обем продажби през шестмесечието възлизат на 167,232.86 /сто шестдесет и седем хиляди двеста тридесет и два лева и 86 ст./

По видове материални средства, извършените продажби са съгласно долната таблица:

| **№ по ред** | Вид имущество | **Обем продажби в лв. (без ДДС)** |
| --- | --- | --- |
|  | Автомобилна техника и имущества | 103019.02 |
|  | Инженерно имущество | 3872.93 |
|  | Вещево имущество | 20424.05 |
|  | ГСМ и ТИ за ГСМ | 8777.62 |
|  | Продоволствено имущество | 11052.32 |
|  | Свързочно имущество | 7,937.69 |
|  | Авиационно – ВВС имущество | 23.01 |
|  | КЕИ | 3,226.43 |
|  | СКРАП | 0 |
|  | Медицинско и ветеринарно имущество | 1,313.19 |
|  | Резервни части за инж. техника | 0.35 |
|  | Машини и съоръжения | 1,419.64 |
|  | Строителни материали | 2,259.72 |
|  | Инструменти и материали | 541.05 |
|  | Учебно-технически средства | 110.32 |
|  | Товаро-разтоварна техника | 762.06 |
|  | Ремаркета и фургони | 107.00 |
|  | ОРМ | 467.23 |
|  | Противопожарни средства | 223.50 |
| **Общо :** | | **167,232.86** |  |

Разпределението на продажба на движими вещи по регионални складови бази е както следва:

|  |  |
| --- | --- |
| РСБ | **Реализирани приходи (лева)** |
| РСБ - Божурище | 6,799.55 |
| РСБ - Плевен | 14,878.32 |
| РСБ - Разград | 14,841.55 |
| РСБ - Балчик | 1,186.36 |
| РСБ - Ямбол | 112,675.90 |
| РСБ - Казанлък | 15,200.00 |
| РСБ - Пловдив | 1,651.18 |
| **Общо:** | **167,232.86** |

Подробният сравнителен анализ на направените приходи в сравнение с предходните години показва тяхното чувствително намаление. Този резултат, по наше виждане, е следствие от неуспешните структурни реформи проведени от предходното ръководство на дружеството. В началото на годината бяха подменени голяма част от материално-отчетните лица в три от регионалните складови бази на дружеството. Всичко това доведе до блокиране цялостната им дейност по търговска реализация на съхраняваните имущества, извършване на цялостни инвентаризации, за което бяха привлечени редица длъжностни лица и като резултат направени значителни финансови разходи. По този начин задачата на „Снабдяване и търговия – МО” ЕООД за постигане на висока икономическа ефективност и максимални приходи за бюджета през първото полугодие не е изпълнена.

Към момента по неизвестни за нас причини и въпреки повдигнатият от нас с докладна записка проблем, все още не е изготвен и представен акт на Министъра на отбраната, регламентиращ начина за разпореждане с излишните или негодните движими вещи с общо предназначение. В резултат на това, от началото на годината до момента в дружеството ***няма получено нито едно нареждане за сдаване/ получаване на движими вещи,*** което обрича на затруднение изпълнението на финансовите приходи и в последващия период до края на годината.

Налагащата се тенденция за задържане на излишните движими вещи в районите за дислокация на поделенията от Българската армия, се отразява отрицателно както върху финансовите приходи на дружеството, така и върху качественото състояние на излишните движими вещи.

Съществен принос в спъване дейността на дружеството по търговска реализация на движимите вещи дава и забраната за по-нататъшно използване на продажните цени в утвърдените протокол-ценници, посочена в писмо рег. № 23-04-59/19.03.2015 г. на директора на дирекция „Търговски дружества и отбранително-мобилизационна подготовка”.

Насочване дейността на дружеството основно към продажби по протоколи за оценка/преоценка доведе до рязко нарастване на заявките за оценка/преоценка на движими вещи и невъзможност за бърза реализация на имуществата и затруднява работата на комисията за оценки. По този начин през полугодието са изготвени и изпратени в МО 96 бр. списъци с предложени за оценка ДВОП и 7 бр. с движими вещи с възможна двойна употреба. За същият период в дружеството са получени 46 бр. утвърдени протоколи за оценка/преоценка на ДВОП и 10 бр. за оценка на движими вещи с двойна употреба (7 от тях по изпратени от нас списъци).

Затруднения се получават и от факта, че няма комисия за извършване на оценки на стоките с възможна двойна употреба.

През отчетния период безвъзмездно са предоставени 18 бр. автобронетанкова и инжинерна техника, музейни експонати и движими вещи на обща балансова стойност 81,649.02 /осемдесет и една хиляди шестстотин четиридесет и девет лева и 02 ст./ Част от техниката и имуществата са предоставени на области, общини, кметства, социални домове, училища и др. искатели. Това не са реални приходи в бюджета на МО, но тази част от дейността на дружеството има голямо социално значение.

За периода в дружеството са постъпили 30 бр. министерски заповеди за безвъзмездно предоставяне/прехвърляне право на собственост за имущества, както следва:

|  |  |
| --- | --- |
| **Вид имущество** | **Балансова стойност в лева (без ДДС)** |
| 122 мм гаубица М-30 - 2 бр. | 1,060.00 |
| 100 мм ПТО МТ-12 - 3 бр. | 1,920.00 |
| Гилзи месингови 152 мм /неснарядени/ - 5 бр.; цветни отпадъчни метали месингови над 3 мм; скрап месинг | 2,427.05 |
| Техника (автомобилна, верижна и др.) - 18 бр.  (6 бр. ЗИЛ-131; 3 бр. УАЗ-452, 3 бр. УАЗ-469, Базова машина БЛГ 60М /без мостова ферма/, булдозерно устройство БТУ-55, ТВ-62 /танков влекач/, цистерна авторемарке 3 т, автобагер ескаватор БХ-0.25) | 51,288.50 |
| Инженерно им-во | 9,173.12 |
| КЕИ, вещево, медицинско, продоволствено и др. им-во | 6,318.78 |
| Пистолети, картечници, карабини и др. | 9,061.57 |
| Кабел П-270М-250М | 400.00 |
| **Общо (в лева):** | **81,649.02** |

Ръководството на дружеството и материално-отговорните лица предприемат всички възможни действия за недопускане на повреди и промяна на качеството (категорията) на съхраняваните материални средства.

В резултат на предприеманите мерки от охранителните фирми за засилване бдителността и опазване на приетата техника и движими вещи, през периода се отбелязва намаление посегателствата над съхраняваните материални средства. През периода бяха констатирани 5 бр. кражби, като стойността на присвоените имущества от тях възлиза на около 35,000.00 /тридесет и пет хиледи/ лева (без ДДС). Сумата не е доуточнена, защото не всички липси са остойностени.

С наличните материални ресурси и при своевременно отстраняване на изложените проблемни въпроси, и най-вече след получаването на заповедта на министъра на отбраната за реализиране на „Списък на излишните за Българската армия оръжия, боеприпаси, взривни вещества и пиротехнически изделия, подлежащи на снемане от употреба”, отдел „Съхранение и разпореждане с движими вещи” е в състояние да осигури придобиването на голяма част от финансовите средства, заложени за реализиране от „Снабдяване и търговия-МО” ЕООД в Плана по приходите на МО.

Само от продажбата през полугодието на 2015 г., отдел „Търговска дейност с продукти, СО и ИТДУ” има внесени в бюджета на МО 40,320.00 /четиридесет хиляди триста и двадесет лева и 00 ст./ лева.

Общите приходи от обичайната дейност на дружеството за първо шестмесечие на 2015 г. са в размер на 916,000.00 /деветстотин и шестнадесет хиляди / лева. Нетните приходи от продажби на „Снабдяване и търговия – МО” ЕООД са 894,000.00 /осемстотин деветдесет и четири хиляди/ лева. В структурно изражение 97,59 % представляват нетни приходи от продажби за полугодието на 2015 г.

Относителните дялове на отделните видове приходи, отнесени към общия размер на нетните приходите за полугодието на 2015 г., са както следва:

* 0,23% приходи от основната дейност-комисионерство;
* 98,16% или 877,500.00 /осемстотин седемдесет и седем хиляди и петстотин/ лева получено възнаграждение, съгласно рамково споразумение № УД-12-53/31.10.11 г;
* 1,61% приходи от комисионни възнаграждения по сделки от продажба на движими вещи.

За първо полугодие на 2015 г. Дружеството е направило общо разходи в размер на  1,065,000.00 /един милион шестдесет и пет хиляди/ лева, при всичко разходи за същия период на предходната година в размер на 1,266,000.00 /един милион двеста шестдесет и шест хиляди/ лева.

В общата структура на разходите за първо шестмесечие на 2015 г. разходите за дейността са 1,063,000.00 /един милион шестдесет и три хиляди/ лева или 99,81% от общите разходи. За същия период на 2014 г. са 1,264,000.00 /един милион двеста шестдесет и четири хиляди/ лева или 99.84 %. Финансовите разходи за първо полугодие на 2015 г. са в размер на 2,000.00 /две хиляди/ лева или 0,19% от общите при 0,16% за 2014 г. Ръководството на „Снабдяване и търговия – МО” ЕООД се стреми към намаляване на разходите, свързани с обичайната дейност на Дружеството.

Формираният финансов резултат на “Снабдяване и търговия – МО” ЕООД за първо полугодие на 2015г. е счетоводна загуба размер на 149,000.00 / сто четиридесет и девет хиляди/ лева. През второто тримесечие се намалява загубата с 3,000.00 /три хиляди/лева.

Към 30.06.2015 г. Дружеството разполага с дълготрайни материални активи с отчетна стойност 784,000.00 /седемстотин осемдесет и четири хиляди/ лева срещу 834,000.00 /осемстотин тридесет и четири хиляди/ лева към 31.12.2015 г. Намалението е в резултат на начислените амортизации.

Дълготрайните материални и нематериални активи се амортизират, като последователно се прилага линейният метод на амортизация и е прието данъчно признатите разходи за амортизация да не превишават счетоводните разходи за амортизация. Методът не е променян, в сравнение с този през предходните години.

Към 30.06.2015 г. Дружеството разполага с краткотрайни активи в размер на 2,635,000.00 /два милиона шестстотин тридесет и пет хиляди/ лева при 2,944,000.00 /два милиона деветстотин четиридесет и четири хиляди/ лева към 31.12.2014 г. Видовете краткотрайни активи са, както следва:

**Краткотрайни активи /в хиляди лева/**

|  |  |  |
| --- | --- | --- |
|  | **2015** | **31.12.2014** |
| краткотрайни мат. активи | 0 | 1 |
| краткосрочни вземания | 889 | 846 |
| парични средства | 1,728 | 2,084 |
| разходи за бъдещи периоди | 18 | 13 |

Сравнителният анализ показва намаление на паричните средства. Краткосрочните вземания са с текущ характер и са формирани от подписаните комисионни договори с Министерство на отбраната, съгласно които плащането на комисионните възнаграждения и услугата се извършва за период до 90 дни. Другите вземания са формирани от установени липси на материално отговорно лице, срещу които са заведени дела и от гаранции, преведени на Министерство на отбраната по обществени поръчки. Вземанията са представени по стойността им при възникване и са краткосрочни. Не е отчитана обезценка, тъй като Дружеството счита, че ще ги реализира в размера, посочен в баланса.

Разходите за бъдещи периоди са с текущ характер и в голямата си част представляват такса за лицензии на Дружеството, застраховки, абонаменти за 2015 г. и други.

Задълженията на “Снабдяване и търговия **–** МО” ЕООД към 30.06.2015 г. са 385,000.00 /триста осемдесет и пет хиляди/ лева, които значително намаляват спрямо предходната година – 625,000.00 /шестстотин двадесет и пет хиляди/ лева.

**Задължения /в хиляди лева/**

|  |  |  |
| --- | --- | --- |
|  | **2015** | **31.12.2014** |
| към доставчици | 77 | 10 |
| получени аванси | - | - |
| към персонала | 120 | 143 |
| към осигурителни предпр. | 42 | 44 |
| данъчни задължения | 15 | 23 |
| др. краткосрочни задължения | 209 | 405 |

Анализът на данните показва, че задълженията към персонала са формирани от начислената работна заплата на персонала за месец юни, изплатена през месец юли на 2015 г. Данъчните задължения са формирани от начислено ДДС за м.юни 2015 г. и данъци при източника. Останалата част от други краткосрочни задължения са преведени от клиенти гаранции за добро изпълнение по сключени договори, които се възстановяват на контрагентите след изтегляне на стоките и подписване на приемо-предавателните протоколи.

Няма концентрации на кредитен риск. Излагането на Дружеството на кредитен риск се намалява от изискването клиентите да заплащат сделките авансово.

**Основни финансови показатели**

За финансово състояние на Дружеството цялостна представа се добива от показателите, характеризиращи това. Коефициентите за рентабилност, ефективност, ликвидност и платежоспособност, финансова автономност и задлъжнялост, капиталови ресурси много точно характеризират специфичните особености в развитието на „Снабдяване и търговия-МО” ЕООД през 2015 г.

Основните показатели за финансово-счетоводен анализ за първо полугодие на 2015 г., сравнени с предходната година, са както следва:

**Коефициент на рентабилност:**

|  |  |  |
| --- | --- | --- |
| **Коефициент на рентабилност** | **2015** | **2014** |
| Приходи от продажби | (0.164) | 0.031 |
| Собствен капитал | (0.051) | 0.025 |
| Пасиви | (0.302) | 0.128 |
| Капитализация на активите | (0.044) | 0.021 |

Коефициентите на рентабилност за първо полугодие на 2015 г са отрицателни величини, тъй като финансовият резултат е загуба и показват възвръщаемостта на капитала на Дружеството.

**Коефициент на ликвидност:**

|  |  |  |
| --- | --- | --- |
| **Коефициент на ликвидност** | **2015** | **2014** |
| обща | 5.308 | 4.688 |
| бърза | 5.308 | 4.686 |
| незабавна | 3.505 | 3.332 |
| абсолютна | 3.505 | 3.332 |

Коефициентът за ликвидност превишава единица, което означава, че Дружеството разполага с краткотрайни активи, които са повече от задълженията му към балансовата дата. Тоест, степента на риска Дружеството да изпадне в състояние на невъзможност да посрещне задълженията си е твърде малка.

**Коефициент на финансова автономност:** За 2015 г. този показател е 5.951 при 5.009 за 2014 г. Показателят за финансова автономност за 2015 г. показва степента на финансова независимост на Дружеството от ползването на чужди средства. Собственият капитал на Дружеството към 30.06.2015 г. е формиран от: основен капитал – 674,000.00 /шестстотин седемдесет и четири хиляди/ лeвa, целеви резерви – 2,409,000.00 /два милиона четиристотин и девет хиляди/ лева, както и текуща загуба за периода 149,000.00 /сто четиридесет и девет хиляди/ лева. Спрямо същия период на предходната година, е налице увеличение на този показател.

**Коефициент на ефективност:** На приходите 1.172 при 0.995 за 2014 г. На разходите 0.853 при 1.001 за 2014 г.

Показателите за ефективност характеризират съотношението на приходите и разходите. От получените данни се наблюдава увеличение за 2015 г. с 0.177 приходи на 1 лев разходи, спрямо същия период на 2014 г. Реципрочният му показател сочи колко разходи са направени срещу един лев приходи, в случая имаме намаление с 0.148 на разходите на един лев приходи.

**Предвиждано развитие на „Снабдяване и търговия** – **МО” ЕООД**

Ръководството няма планове или намерения, които да предвиждат съществено ограничение на мащабите на дейността и/или преобразуване в прогнозируемо бъдеще в период минимум до една година на Дружеството от датата на съставяне на финансовия отчет.

Ръководството на „Снабдяване и търговия – МО” ЕООД ще се придържа през 2015 година към оздравителна програма по отношение на намаляване на разходите. Също така ще се търсят възможности за увеличаване на приходите чрез търговски сделки извън Рамковото споразумение с Министерство на отбраната.

Едноличният собственник на капитала в лицето на Министерство на отбраната не е декларирал пред ръководството на Дружеството намерение за преструктуриране на дейността на Дружеството през 2015 г. Планираме през 2015 г. Дружеството да запази обхвата на дейността, доколко е възможно в рамки, близки до одобрен от нас бюджет. Придвижда се сключване на външно – търговски договори за комисионерски услуги. Не очакваме и не планираме прекратяване на експлотацията на активите на Дружеството.

**Органи на управление**

„Снабдяване и търговия – МО ЕООД” се управлява към 30.06.2015 г. от Валентин Василев Симеонов - управител. Едноличният собственик на капитала Министерство на отбраната на Р. България е назначил и контрольор – Хранимир Борисов Генчев.

**Структура на „Снабдяване и търговия – МО” ЕООД**

„Снабдяване и търговия – МО” ЕООД няма регистрирани клонове, офиси и представителства, обособени на самостоятелен баланс. Звената на Дружеството са разположени на територията на Р. България. Управлението на Дружеството е в гр. София, ул. „Искър” № 8.

Персоналът в Дружеството към 30.06.2015 г. наброява 102 служители. По образователен ценз основно са работещите със средно и висше образование. Ръководните и възловите места се заемат от хора с висше образование.

**Отговорности на ръководството**

Според българското законодателство ръководството следва да изготвя финансов отчет за всяка финансова година, който да дава вярна и честна представа за състоянието на Дружеството в края на отчетния период и неговите финансови резултати. Ръководството е изготвило приложения тук финансов отчет в съответствие с националното законодателство.

Ръководството потвърждава, че е прилагало последователна адекватна счетоводна политика и при изготвяне на финансовите отчети към 30.06.2015 г. е спазен принципът на предпазливостта при оценка на активите, пасивите, приходите и разходите.

Ръководството също така потвърждава, че финансовите отчети са изготвени на принципа на действащото предприятие.

Гл.счетоводител: Управител:

Ж.Стойчева В.Симеонов